 Siyaasi Obsiiye waxa uu hadalkiisa ku bilaabay Xukuumadda cusub ee uu imika soo dhisay Madaxweynaha Cusub ee Somaliland md Muuse Biixi Cabdi, waxaan marka hore u soo jeedinayaa Hambalyo, waayo horta markiiba la ma mucaarido waxay u baahan tahay in marka hore la eego qofku wuxu qabanaayo oo laga dhur sugo oo waxay la timaado la la baxnaaniyo, marka waxaan ku bogaadinayaa xukuumadda iyo madaxweynha 2-ba qodob kana mid ahayd arimihii aan soo jeedinay kuwaas oo kala ah inay golaha wasiiradda cusubi keenaan hantidda ay leeyihiin inta aanay shaqadda qaranka bilaabin in la qoro hore ayaan u soo jeedinay waanay ku mahadsan yihiin arinta ina fuliyaan oo ay qaateen , waana ta ugu muhiimsan waxa ina dilayna waxa weeyaan , wasiir isaga oo Xayraan ah Suuqa looga yeedhay oo hadhaw marka xilka laga qaado isaga oo Milyaneera xilkii ka tegaaya , waxaanu leenahay talooyinkan horena waa ugu soo jeedinay imikana waa ugu celinaynaa xukuumadda cusub oo ku sii adkaynaynaa , mudane madaxweyne maadama oo aad goaankan in qof kasta oo xil dawladda aad u dhiibayso aad bilawdeen in hantiddiisa la diwaangeliyo waa arin fiican ee waa in lagu daraa in qofku marka uu xilka ka tegaayo in la xisaabiyo hantidda uu haysto. 